CELEX: C2007/042/70
Language: fi
Date: 2007-02-24 00:00:00
Title: Asia T-410/06: Kanne 21.12.2006 — Foshan City Nanhai Golden Step Industrial v. neuvosto

24.2.2007   
            
            
               FI
            
            
               Euroopan unionin virallinen lehti
            
            
               C 42/40
            
         Kanne 21.12.2006 — Foshan City Nanhai Golden Step Industrial v. neuvosto
   (Asia T-410/06)
   (2007/C 42/70)
   Oikeudenkäyntikieli: englanti
   Asianosaiset
   
      Kantaja: Foshan City Nanhai Golden Step Industrial Co. Ltd (Hong Kong, Kiina) (edustajat: solicitor I. MacVay, R. Thompson, QC, ja barrister K. Beal)
   
      Vastaaja: Euroopan unionin neuvosto
   Vaatimukset
   
               —
            
            
               neuvoston asetus (EY) N:o 1472/2006 on kumottava siltä osin kuin sitä sovelletaan kantajaan
            
         
               —
            
            
               neuvosto on velvoitettava korvaamaan kantajalle tästä oikeudenkäyntimenettelystä aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii tällä kanteella riidanalaisen asetuksen kumoamista EY 230 perusteella siltä osin kuin sillä otetaan käyttöön lopullinen polkumyyntitulli, jota sovelletaan kantajan Euroopan unioniin suuntautuvaan vientiin.
   Kantaja esittää vaatimustensa tueksi neljä oikeudellista perustetta:
   
               —
            
            
               kantaja väittää, että siihen, miten komissio on laskenut voittomarginaalin, jota käytetään laskennallisen arvon muodostamiseksi kantajan normaaliarvosta, liittyy ilmeinen virhe ja/tai sillä loukataan sen puolustautumisoikeuksia;
            
         
               —
            
            
               lisäksi kantaja väittää, että komissio on rikkonut perusasetuksen 3 artiklan vaatimuksia ja/tai tehnyt ilmeisen arviointivirheen, kun se ei ole ottanut huomioon merkityksellisiä tietoja, jotka koskevat markkinoiden rakennetta ja erityisesti sitä merkittävää asemaa, joka itsenäisillä välittäjillä oli kantajan valmistamien tuotteiden toimittamisessa;
            
         
               —
            
            
               kantajan mukaan komissio on myös rikkonut perusasetuksen 20 artiklaa ja/tai olennaisia menettelymääräyksiä ja/tai loukannut sen puolustautumisoikeuksia, kun se ei ilmoittanut asianmukaisesti lopullisia toimenpiteitä koskevasta olennaisesta muutoksesta, jota komissio ehdotti 7.7.–28.7.2006;
            
         
               —
            
            
               lopuksi kantaja väittää, että riidanalaisessa asetuksessa on lisäksi tehty ilmeinen arviointivirhe sen vahingon laajuuden ja keston osalta, johon päätöksessä nojaudutaan aineellisen vahingon määrittämiseksi ja tullin käyttöönottamiseksi kantajan osalta.